. 47 



Spiritum illum dico, quem deinde clarissimus Rosain calidorum animalium san- 

 guine arterioso affatim abundare multiplicibus experimentis ostendit ; et a quo 

 non modo animalem calorem, sed colorem sanguinis, pulsandi energiam, ani- 

 malem humorum indolem, et ut verbo complectar, pbysicam cunctorum anima- 

 lium vitam, non sine validorum argumentorum cuniulo, omnino pendere opi- 

 natur (,) . 



Verosimile insuper censemus fibrosam sanguinis partem, quam filamentorum, 

 lamellarum, squamularumque formam gerere clarissimus Auctor mox memora- 

 tus testatur, nonnisi amembranis folliculos praedictos efficientibus esse repeten- 

 dam. Hi namque folliculi, artificiosae quassationis vi, fluido illo orbati , a quo , ut 

 jaminnuimus, distendebantur ; indeque penitus collabescentes; filamentorum , 

 membranarum , squamarumque, promiscue inter se junctarum, congeriem effi- 

 ciant necesse est : quam profecto in sanguine Arcae Glycimeridis , prae immodi- 

 ca inedia pene languescentis, liaud raro sero innatantem microscopio conspexi- 

 mus. Sive igitur humani sanguinis particulae (atque ita de ceteris animalibus in- 

 telligatur) globosam formam praeseferant , seu annulis assimilentur, conflatis ex 

 pluribus folliculis in orbem dispositis, ut modo videbimus, membranae innume- 

 rae ipsos efficientes, crebris virgarum ictibus discerptae, atque ut ita dicam exa- 

 nimatae, congeriem quamdam promiscuam fibrarum, membranarumque confi- 

 ciant oportet , glutine suo naturali in solidam ferme massam coactam , et phae- 

 nomenis suprarelatis producendis satis accommodatam. Et revera experimenta 

 docent nonnisi rubram sanguinis partem, sive cruorem, in grumos, atque filamen- 

 ta coalescere . 



Ut autem ad propositum, unde digressi sumus, revertamur, quaedam recen- 

 sere oportet, quae spectant ad magnitudinem particularum sanguinis praedicto- 

 rum Testaceorum. Hac super re diuturna experientia edocti adfirmare haud ve- 

 remur folliculos illos, quos supra commemoravimus , longe praestare iis, quiobti- 

 nent in sanguine humano; siquidem microscopio, quingenties et ultra objecto- 

 rum diametrum adaugente , granum seminis cannabini magnitudine adaequant ; 

 quum illi ex adverso , eodem microscopio inspecti , vix grano milii aequales ad- 

 pareant. Quum sanguinis humani folliculos dico, eos sane intelligo, ex quorum 

 congerie annuli innumeri coagmentantur , quos egregius , optimusque Amicus no- 

 ster P. a Turre , microscopiis singularibus a semetipso fabrefactis,omniumprimus 

 detexit. Fidelem istorum annulorum imaginem microscopio peracuto amplifica- 



(i) Lettere fisiologiche. Mapoli 1788 



